Kære Elgiant

Siden vi kom hjem fra flere ugers ferie den 28. juli har vores vaskemaskine været i stykker – det er en maskine hvor der kan være 11 kg i – og vi plejer at vaske 1-2 maskiner om dagen, men vi havde været på ferie i et stykke tid så vi havde en del vasketøj med hjem – vi har fire børn der dyrker sport og ridning – så nu tror jeg at vi har ophobet omkring et 200-300 kilo vasketøj (1½ maskine om dagen + ferietøj), og så er det altså at vi er ved at løbe tør for underbukser, og så var det jeg tænkte på om du mon har nogle rene underbukser derhjemme som vi kan låne….

Og hvordan er vi så kommet så langt….den 31. juli bestilte vi en garanti reparation hos LG på nedenstående maskine. Efter et par dage tillod jeg mig at rykke LG for en respons, og efter en times venten i telefonen og samtale med en engelsk talende medarbejder, så fik jeg besked på at man ville sende en reparatør ud til mig i løbet af nogle få dage. Efter yderligere to dage blev jeg tinget op af en venlig dame som meddelte at hun på grund af ferie først kunne sende en mand ud  tirsdag den 9. Og så var det så vi håbede at vi kunne få vasket en maskinfuld underbukser. 

Desværre viste det sig at maskinen ikke kan repareres og at den skal udskiftes, vi forstod på reparatøren at det nu var Elgiganten på Fisketorvet der skulle kontakte os for at fortælle hvornår vi ville kunne få maskinen udskiftet. Jeg forstod at i ville få besked fra LG om et eller andet inden den ville kunne blive udskiftet.

Da jeg ikke havde hørt fra jer i fredags riggede jeg til jeres call center, og blev lovet en opringning i løbet af fredagen eller lørdagen. 

Det er ikke sket, og det er muligt vi blot er en sag af mange men som du kan se af overskriften så er vi i seriøs knibe for rent tøj – min frygt er at det nu skal tage en uge eller to for jer at finde ud af at jeg godt kan få en ny vaskemaskine, og at det derefter vil tage yderligere nogle dage før i kan levere – og så tænker jeg på om i anbefaler at man blot beholder tøjet på og lader være med at gå i bad, eller om det mon er bedre at tage tøjet af – gå i bad – og så tage det beskidte tøj på igen.

Alle jeg har talt med (jeres call center og reparatøren fra LG)  giver udtryk for at udskiftningen blot er en formalitet – så hvad kan vi gøre for at få dette ordne NU?

Hvis det er mere hensigtsmæssigt så lægger jeg gerne pengene ud,, det eneste jeg gerne vil vide er hvornår kan i komme og skifte maskinen?

Jeg kan forstå at den konkrete model ikke er på lager hos jer, men mon ikke vi kan finde en der er nogenlunde magen til som den kan udskiftes med. Jeg kan se at i eksempelvis har en F1443KDS til nogenlunde samme pris.

Lad mig høre fra jeg i løbet af mandagen den 15.. Jeg vil foretrække en mail,  men jeg kan også kontaktes på mobil

NU ER VI SNART OPPE PÅ 3 UGER
Så gik også mandagen uden svar fra jer, men tirsdag var der en venlig mand (Jesper) der ringede fra Elgiganten i Felds og sagde på min telefonsvarer at selvfølgelig ville man da ombytte maskinen, men han skulle lige have et nummer fra LG, og så ville han da ringe tilbage til mig.

Har i dag onsdag stadig intet hørt, tænker på om jeg skal tage mit vasketøj til jeres butik i Hillerød eller i Felds for at få nogle rene underbukser og et par skjorter, ja spørgsmålet er jo om jeres maskiner er tilsluttet  - ja for vi har vel tøj til 20-30 maskiner og så vil det være lettere at vaske det hele på en gang.

Og skal jeg selv tage vaskepulver med….